Diari Oficial de la Generalitat Valenciana


Sumari del DOGV 8961, del 26-11-2020 (2020/9950)

RESOLUCIÓ de 16 de novembre de 2020, de la Direcció General d'Obres Públiques, Transport i Mobilitat Sostenible, per la qual es convoquen les proves per a l'obtenció del certificat de competència professional per a la prestació del servei de taxi en les àrees de prestació conjunta de la Comunitat Valenciana per a l'any 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8961

Data del DOGV
:   26-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9950


Data del document
:   16-11-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * examen

RESOLUCIÓ de 16 de novembre de 2020, de la Direcció General d'Obres Públiques, Transport i Mobilitat Sostenible, per la qual es convoquen les proves per a l'obtenció del certificat de competència professional per a la prestació del servei de taxi en les àrees de prestació conjunta de la Comunitat Valenciana per a l'any 2021. [2020/9950]  
  
La Llei 13/2017, de 8 de novembre, de la Generalitat, del taxi de la Comunitat Valenciana, en el seu article 8, estableix els requisits per a ser titular d'una autorització, entre els quals s'exigeix la superació de proves acreditatives de la capacitació professional. La incorporació, cada any, de persones noves en qualitat de titulars d'una autorització, assalariats o familiars col·laboradors fa necessari convocar aquestes proves de capacitació.  
Per això, en ús de les facultats que em confereix el que es disposa en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Objecte  
L'objecte d'aquesta resolució és la convocatòria de proves tendents a l'obtenció del certificat de competència professional per a la prestació de serveis de taxi per a 2021 en les àrees de prestació conjunta de la Comunitat Valenciana, que es detallen a continuació:  
Àrea de València  
Àrea d'Alacant  
Àrea de Castelló  
Àrea del Camp de Morvedre  
Àrea de la Safor  
Àrea de la Plana d'Utiel-Requena / la Vall de Cofrents-Aiora  
Àrea de la Marina Baixa  
  
Segon. Calendari de les proves  
A l'efecte de l'obtenció del certificat de competència professional per a la prestació de serveis de taxi, se celebraran tres proves al llarg de 2021, que tindran lloc en les dates fixades en l'annex I.  
El tribunal, amb una antelació, almenys, de 10 dies abans de la data de cada examen, inserirà la informació relativa al lloc i l'hora exactes de la seua celebració en la pàgina web, que es podrà accedir mitjançant l'URL següent:  
 http://politicaterritorial.gva.es/va/web/transportes/taxis/examenes.  
  
Tercer. Requisits dels aspirants  
Per a l'admissió a les proves serà necessari complir els requisits següents:  
1. Haver abonat la taxa corresponent en concepte de drets d'examen, d'acord amb el que es disposa en Llei 20/2017, de 28 de desembre, de la Generalitat, de taxes.  
2. Tindre l'autorització per a conduir prevista per la normativa de circulació, trànsit i seguretat viària per a conduir vehicles de turisme amb antiguitat mínima d'un any.  
3. Tindre coneixements de castellà. A aquest efecte, els qui no posseïsquen la nacionalitat espanyola i del seu país d'origen no es desprenga els coneixements de castellà, hauran d'acreditar-los per alguna de les formes següents:  
a) Mitjançant el certificat de nivell A2 de castellà expedit per les escoles oficials d'idiomes o mitjançant el diploma d'espanyol com a llengua estrangera expedit per l'Institut Cervantes, en nom del ministeri que tinga atribuïda la competència en matèria d'educació.  
  
b) Estar en possessió d'una titulació acadèmica espanyola expedida per l'òrgan oficial competent en el territori espanyol. L'acreditació de la titulació haurà d'efectuar-se mitjançant la presentació del corresponent certificat d'haver superat els estudis corresponents o mitjançant el títol expedit per l'òrgan oficial competent.  
4. Complir el requisit d'honorabilitat, en els termes establits en la legislació estatal i europea per a l'exercici de la professió de transportista per carretera.  
  
Quart. Sol·licituds i termini de presentació  
1. Les sol·licituds es presentaran, degudament emplenades, exclusivament de manera telemàtica, en la forma prevista en la Llei 39/2015, d'1 d'octubre, del procediment administratiu comú de les administracions públiques.  
2. El termini de presentació de les sol·licituds serà l'establit en el calendari d'exàmens que es detalla en l'annex I.  
3. Les sol·licituds telemàtiques incorporen la declaració d'honorabilitat i el justificant d'haver realitzat l'ingrés de la taxa corresponent en concepte de drets d'examen.  
  
Cinqué. Admissió de les persones aspirants  
1. Finalitzat el termini de presentació de sol·licituds, i prèvia comprovació que s'ha realitzat el pagament dels drets d'examen, es farà pública la relació provisional de persones admeses i excloses, i podrà així mateix ser consultada en el mateix URL esmentat en l'apartat segon.  
2. Les persones aspirants podran, en el cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que tinguen per convenient en el termini de deu dies comptats a partir de l'endemà de la publicació de la relació provisional.  
3. Transcorregut el termini anterior, vistes les al·legacions i esmenats els defectes quan siga procedent, es dictarà resolució que elevarà a definitiva la llista de persones admeses i excloses a la realització de les proves, que es farà pública en la mateixa forma que la relació provisional.  
4. Les sol·licituds que siguen excloses per fora de termini, sempre que hagen abonat la taxa que corresponga, seran admeses per a la següent prova dins de l'any natural sense necessitat de tornar a inscriure's ni pagar nova taxa. Es publicarà en la mateixa web la relació definitiva d'admesos.  
  
Sisé. Tribunal  
El tribunal serà únic per a totes les proves que es convoquen en aquesta resolució, la seua composició es recull en l'annex II.  
  
Seté. Desenvolupament de la prova i publicació dels resultats  
La prova consistirà en un examen únic, tipus test, amb quaranta (40) preguntes, que versarà sobre els continguts que es detallen en l'annex III d'aquesta resolució. Els aspirants disposaran d'una hora per a emplenar les respostes i no podran abandonar l'aula fins transcorreguda mitja hora des del seu començament, excepte causa de necessitat que serà apreciada pel Tribunal.  
Per a superar la prova caldrà contestar correctament, almenys, el cinquanta (50) per cent del total de les preguntes del test.  
Les contestacions errònies es valoraran negativament amb una penalització equivalent a un terç del valor de cada contestació correcta. Les contestacions en blanc, ni puntuen ni penalitzen. La fórmula de correcció serà:  
Respostes correctes netes = nombre d'encerts (nombre d'errors 3)  
Les persones que concórreguen a la prova hauran de presentar la documentació acreditativa de la seua identitat i dur un bolígraf blau o negre. El tribunal efectuarà una crida única a les persones concurrents, i en quedaran excloses de la realització de la prova les que no compareguen a l'hora establida o no figuren en la relació d'aspirants definitiva.  
  
El tribunal, a través de l'URL esmentat en l'apartat segon, farà pública la relació de persones que hagen superat la prova i que seran declarades aptes per a l'expedició del certificat de competència professional per a la prestació del servei de taxi. Aquesta publicació telemàtica obrirà un període de 10 dies per a la presentació de reclamacions, les quals seran resoltes pel Tribunal en un termini de 15 dies a partir de la seua presentació.  
  
Huité. Certificats i la seua renovació  
Finalitzat el procediment, s'expedirà d'ofici el corresponent certificat de competència professional per a la prestació del servei de taxi, efectuant-se al mateix temps la seua inscripció en la base de dades de l'òrgan competent en matèria de transports. El certificat tindrà una validesa de cinc anys.  
Els interessats hauran de sol·licitar la renovació dels certificats abans de la finalització del període de validesa de cinc anys. En el cas de no sol·licitar la seua renovació en termini, es produirà la seua caducitat automàticament, i caldrà superar novament les proves de competència assenyalades. La renovació del certificat es regirà pel que es disposa en la Resolució de 23 de maig de 2012 (DOGV 6795, 13.06.2012).  
  
  
Contra aquesta resolució, que no esgota la via administrativa, es podrà interposar recurs d'alçada davant la Secretaria Autonòmica d'Obres Públiques, Transports i Mobilitat Sostenible en el termini d'un mes a comptar des de l'endemà de la seua publicació en el Diari Oficial de la Generalitat Valenciana, d'acord amb el que s'estableix en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 16 de novembre de 2020.- La directora general d'Obres Públiques, Transport i Mobilitat Sostenible: Roser Obrer Marco.  
  
  
ANNEX I  
  
Data d'inici de presentació de sol·licituds Data de fi de   
presentació  
 de sol·licituds Data d'examen  
02.12.2020 27.12.2020 30.01.2021  
05.03.2021 30.03.2021 29.05.2021  
06.08.2021 31.08.2021 02.10.2021  
  
  
  
ANNEX II  
  
El tribunal de les proves convocades està compost per:  
  
Tribunal titular  
President: Vicente Lacruz Cervera.  
Secretari: Néstor Casado Novella.  
Vocals: M. Valle Escudero Aguado, Pilar Ibáñez Moreno, Rafael Rubio Estruch i Marisa Zabala Salelles.  
  
Tribunal suplent  
Presidenta: Teresa Gras Horta.  
Secretari: Alberto Alonso Vidales.  
Vocals: María José Riquelme Rocamora, Anabel Llorca Marco, Encarnación Guijarro Jordán, Nuria García Pastor, Rafael González Tur i Miguel Ángel Parra Mañas.  
  
  
ANNEX III  
Programa de les proves  
  
A. Marc jurídic  
1.Normes generals i naturalesa del servei.  
2.Règim d'explotació de les autoritzacions.  
3.Atorgament d'autoritzacions.  
4.Règim sancionador.  
5.Certificat de competència professional.  
6.Àrees de prestació conjunta. Ordres de creació i les seues modificacions.  
7.El Consell del Taxi  
  
B. Marc tarifari  
1. Funcionament del taxímetre.  
2. Tarifes i la seua aplicació.  
C. Coneixement del medi físic i dels municipis de l'àrea de prestació conjunta  
1. Identificació i reconeixement de vies públiques i centres d'interés turístic o d'un altre tipus.  
2. Selecció d'itineraris més adequats.  
  
D. Coneixements d'idiomes  
1. Valencià.  
2. Anglés.